ZAPISNIK
sa 9. sjednice Vijeća Mjesnog odbora Matko Laginja održane 21.02.2022.

9. sjednica održava se u sjedištu Mjesnog odbora Matko Laginja,  Laginjina 11, s početkom u 19, 00 sati.
Sjednici su nazočni:
1. Ivana Ivušić -predsjednik
1. Ivan Špoljarić -potpredsjednik
1. Ivan Balen-član
1. Tin Špirić- član 
1. Petra Rodik -član

DNEVNI RED
1. Financijski plan za 2022., usvajanje.
1. Plan malih komunalnih akcija za 2022., usvajanje.
1. Izvješće s koordinacije VGČ Donji Grad
1. Donošenje zaključka o postavljanju natpisa u parku koje koristi Dječji vrtić Medvešćak u Vojnovićevoj.
1. Razno.
Dnevni red je jednoglasno prihvaćen.
Prelazi se na verifikaciju zapisnika s prethodne sjednice.
Zapisnik s prethodne sjednice je jednoglasno verificiran.
AD 1
Predsjednica iznosi točku dnevnog reda Financijski plan Mjesnog odbora „Matko Laginja“ za 2002. godinu.
Ukupni planirani prihodi su 318.200,00 kn, a rashodi 318.200,00 kn koje čine sljedeći rashodi: usluge tekućeg i investicijskog održavanja-PMKA MO, održavanje zelenih površina, održavanje nerazvrstanih cesta, naknade članovima Vijeća Mjesnog odbora, ostali nespomenuti rashodi poslovanja Vijeća Mjesnog odbora.
Nakon kratke rasprave, Vijeće MO M. Laginja  jednoglasno donosi Financijski plan Mjesnog odbora MO M. Laginja za 2022.godinu.
Gosp. Tin Špirić predlaže da se obiđe u okviru mjesnog odbora izvršeno po operativnom planu čišćenja koji dobivamo od nadležnih službi. Predsjednica iznosi da redovito stižu operativni planovi i većinom se realizira planirano.
AD 2
Predsjednica iznosi prisutnima da je Plan malih komunalnih akcija Mjesnog odbora M. Laginja za 2022. godinu. Sastoji se od održavanja zelenih površina u iznosu od 107.000,00 kn i redovitog održavanja nerazvrstanih cesta u iznosu od 135.000,00 kn.
Nakon kratke rasprave, Vijeće MO M. Laginja  jednoglasno donosi plan malih komunalnih akcija Mjesnog odbora MO M. Laginja za 2022.godinu.

AD 3
Predsjednica daje riječ gosp. Špoljariću koji iznosi prisutnima informacije dobivene na Koordinaciji Vijeća Gradske četvrti Donji Grad. Prijedlog je da se sredstva iz Plana malih komunalnih akcija za ovu godinu, 70% preraspodijele Mjesnom odboru Mimara iz razloga što žele asfaltirati veliki dio površine oko Hrvatskog narodnog kazališta u velikom iznosu za koji nemaju sredstva, a nema ih dovoljno ni Vijeće Gradske četvrti Donji Grad. Plan je da mjesni odbori koji nemaju u planu asfaltiranje velikih površina, poput našeg, da raspodijele sredstva u korist MO Mimara. Svi članovi su podržali ovi prijedlog jednoglasno. Ako se krene u realizaciju istog, o tome će se glasati, za sada je samo prijedlog. 1/3  iznosa asfaltiranja treba ostati u svakom pojedinom mjesnog odboru za situaciju redovitog održavanja, odnosno krpanja cesta.

AD 4
Predsjednica iznosi prisutnima da smo zaprimili molbu Dječje vrtića „Medveščak“ i skupine roditelja o zatvaranju dječjeg igrališta u Vojnovićevoj 15 i 19 u terminu od 07,00 do 17,00 sati, kada bi isto koristio samo vrtića, a nakon toga i građanstvo.
Dječji vrtić „Medveščak“  je 2014.g. dogovorio s Vijećem Gradske četvrti da ograde igralište i da će s vremenom dobiti ključeve za zatvaranje igrališta.
Smatraju da je nužno zatvoriti igralište od 07,00 do 17,00 sati kada bi ga djeca vrtića mogla koristiti u sigurnim uvjetima, bez ometanja građana koji sada prolaze u tom vremenu nesmetano parkićem. S obzirom da se radi o gradskom zemljištu i potrebi sigurnosti djece u vrtiću, Vijeće Mjesnog odbora smatra da je nužno zatvoriti igralište u terminu od 07,00 do 17,00 sati i zaključati ga za potrebe vrtića, dok nakon toga termina, građanstvo može koristiti parkić. Roditelji također podržavaju zaključavanje i peticijom su se obratili vrtiću.

Nakon rasprave i glasanja, Vijeće jednoglasno donosi sljedeći 
ZAKLJUČAK
da se igralište u Vojnovićevoj 15 i 19 koje koristi Dječji vrtić „Medveščak“ zatvori za građanstvo u vremenu od 07,00 do 17,00 sati, te ga koristi isključivo Dječji vrtić „Medvešćak“, napravi brava s ključem i postavi tabla s natpisom da je navedeni termin rezerviran za vrtić, dok iza 17,00 sati igralište bude otvoreno za građanstvo.

AD 5
Predsjednica daje riječ gđi Petri Rodik koja iznosi informacije za održanog Školskog odbora OŠ Matko Laginja, s obzirom da je imenovana u isti od strane MO M. Laginja.
Gđa Rodik iznosi da su u Školski odbor imenovani novi članovi, da je predstavnik roditelja htio pokrenuti inicijativu da djeca iz OŠ I. G. Kovačić ne dođu koristiti prostor OŠ M. Laginje nakon što OŠ I. Merz napusti prostore, inicijativa je za sada zaustavljena, jer je dogovoreno da prvo ravnatelj zatraži sastanak i sazna da li će koja od škola koristiti prostor OŠ M. Laginje.
Donesen je privremeni zaključak da se tijekom vikenda djeci omogući korištenje školskog igrališta na način da roditelji dežuraju, preko tjedan nije problem da djeca koriste igralište.
OŠ Matko Laginja još nije dobila uspornike za prometa u Derenčinovoj ulici koje već dugo traži. Predsjednica iznosi prisutnima da je trenutno u Gradu stopirano postavljanje uspornika, jer se traže bolja rješenja.
Gđa Rodik je dobila informaciju da uskoro kreće poziv za EU projekt energetske obnove zgrada, te ima ideju da se napravi radionica za predstavnike stanara u mjesnom odboru M. Laginja koju bi držala tvrtka koja se bavi izradom prijava za projekte energetske učinkovitosti.
Gosp. Špoljarić predlaže da se građane informira postavljanjem letaka po naselju.
Predsjednica iznosi prisutnima da je gosp. Ivan Špoljarić popisao parkirna mjesta u mjesnom odboru M. Laginja.

